On raske kirjeldada seda kogemust
seista linnas nagu Tokyo
ja vaadata seda misjoni vaatenurgast.
Kui küsida endalt, kuidas peaksime isegi alustama,
et jõuda nende inimesteni Jeesuse armastusega?
Sa näed pilvelõhkujaid,
sa näed büroohooneid,
sa näed inimesi erinevates rahvamassides
erinevate päevaplaanidega,
erinevate asjadega, millele nad on pühendunud,
mis on nende elus oluline.
Nad on erinevate religioossete ja mittereligioossete taustadega,
paljud paistavad vaid raha taga ajavat.
Paljud on väga jõukad.
Paljud on väga vaesed.
Sa vaatad neid miljoneid inimesi
ja näed vaid käputäit kristlastest usklikke
ja sa küsid, kuidas peaksime isegi alustama
nendega Jeesuse armastuse jagamist?
Üks on selge, omast jõust ei ole meil
sobivaid plaane, et nende inimesteni jõuda.
See linn on misjonipõld, milleni jõuab vaid Püha Vaim,
ja meie peame küsima Jumalalt, kuidas Tema meid kasutada saab,
et puudutada neid inimesi Tema armastusega,
et ehitada üles Tema Kuningriik?
SPA koguduse jaoks Põhja-Aasia-Vaikse Ookeani Divisjons
on linnad domineerivateks misjonimaastikeks.
Tokyost selle kihavate tänavatega, mis ei paista kunagi magavat,
Taipeini selle kõrgtehnoloogiliste tehastega,
tohutute maa-aladeni Hiinas ja
väljakutseteni, mida need pakuvad.
Misjonitöö selles regioonis on inimkeskne.
Inimeste, kes vajavad kuulutust Jeesuse Kristuse armastusest.
Põhja-Aasia-Vaikse Ookeani Divisjon on valinud
selle kvartali 13. hingamispäeva annetuseks kolm projekti.
Esimese projekti eesmärgiks on jõuda hiinlasteni läbi televisiooni.
Taiwan, väike saar 23 miljoni inimesega,
on adventkoguduse värav jõudmaks hiinlasteni
Aasias ja üle kogu maailma.
Pealinnas Taipeis on kogudus pannud üles väikese telestuudio,
et salvestada programme mandarini keeles,
mis on Hiinas laialt levinud keel.
Neid programme näidatakse uues Hiina Hope Channelis.
Programme salvestatakse praegu väikeses stuudios
adventhaigla keldris Taipeis.
Rob Christianson on Hiina Hope Channeli tegevdirektor.
Nüüd on meil siis võimalus viia oma vendadele Hiinas
väga sidus ja järjepidev sõnum meie kogudusest, meie tõekspidamistest
ja tutvustada neile ülemaailmset kogudust,
et nad võiksid paremini mõista,
kes me oleme globaalse organisatsioonina.
See annetus lubab meil ehitada
vajaliku platvormi, et nendeni jõuda.
Telekanali eesmärgiks on ka ulatuda
rohkem kui 70 miljoni hiinlaseni,
kes elavad väljaspool Hiina mandrit.
Potentsiaalne publik, keda see annetus
otseselt puudutada võib, on rabavalt suur.
Võib-olla kunagi varem pole sinu 13. hingamispäeva annetusel
olnud võimalust mõjutada nii suurt inimgruppi.
Ja siiski vajame ka isiklikku ühendust.
Me vajame inimesi tööpõllul.
Inimesi, kes teeniks üks-ühele.
Isegi suurtes linnades nagu Tokyo.
Minu seljataga on shinto pühamu Tokyo südames Jaapanis.
Iga aasta alguses, jaanuaris,
tuleb rohkem kui kolm miljonit inimest karjakaupa siia,
et saada erilisi õnnistusi uueks aastaks.
See üllatab mind riigi kohta, mis on tuntud,
vähemalt välispidiselt, kui väga sekulaarne riik.
Kuid ebausk, religioon ja traditsioonid on siiski sügavalt juurdunud.
See on piirkond, kus SPA kogudus
on jätkuvalt raskustes mõju avaldamisega.
Rohkem kui 12 miljonit inimest elab Tokyo südalinnas,
siiski on seal vaid mõni tuhat SPA koguduse liiget.
Enamusel inimestest ei ole aega Jumala jaoks.
Käputäis teab vähe või mitte midagi seitsmenda päeva adventistidest.
Osa teie 13. hingamispäeva ohvriannetusest sel kvartalil
aitab rajada koguduse Tokyo all-linna.
Aga mitte lihtsalt koguduse, vaid koguduse,
mis sirutuks välja suure hiina kogukonnani,
kes siin elab ja töötab.
Pastor Yu on koguduse rajaja.
Praegu teen ma väikest gruppi siinsamas Shinjukus,
meil on väike piibliõppe grupp.
Nii tahaksin ma avada palju gruppe
ja siis kord aastas teeme evangeelse koosoleku.
See on minu viis evangeeliumi jagada.
Nii et sa teed piibliõppe gruppe
restoranides, koolides, kogukonna sees?
Täpselt nii.
See on suurepärane.
See uus rajatav kogudus püüab jõuda
rohkem kui 120 000 hiinlaseni, kes Tokyos elavad.
Teie annetustel on suur mõju sellele
väljakutset pakkuvale ja kasvavale kogukonnale.
Kui kommunism tuli Mongooliasse paljudeks aastakümneteks,
trambiti religioon jalge alla.
Kloostrid ja templid suleti ning mungad tapeti.
Kristlusest poldud loomulikult kuulnudki.
Kuid kui kommunism hilistel 1980-datel lagunes,
avanesid teed taas, inimesed olid vaimulikult näljased.
Inimesed tulid hulkadena templitesse tagasi
ja nad tahtsid kuulda ka Jeesus Kristusest.
See on riik, kus SPA kogudus on kasvanud
mitte ühestki liikmest rohkem kui 1000-liikmeliseks.
Adventkogudus Mongoolias on noor,
koguduse liikmetega enamuses alla 30 eluaasta.
Kogudus sai siin alguse aastal 1991
kahe adventistidest misjonäriga – Brad ja Cathie Jollyga.
Kaks aastat hiljem rõõmustasid nad oma esimestel ristimistel.
Täna jagavad need esimesed uued usklikud siiani Jeesuse armastust.
Nad jagavad oma usku sõprade ja naabritega.
Nad peavad ka keeltekooli,
mis teenib vaimuliku tunnistusena kogukonnas,
mis igatseb akadeemiliselt kasvada.
Sel kvartalil aitab osa teie 13. hingamispäeva annetustest
tagada majutus adventnoortele,
kes tulevad üle kogu riigi pealinna Ulaanbaatari õppima.
Paljud neist tudengitest elavad imeväikestes keldritubades,
milles enamus meist leiaks raske olevat elada.
Mõnikord suruvad nad end koos perekondadega
väikestesse traditsioonilistesse majadesse – geridesse.
Paljud peavad katkestama õpingud ja pöörduma tagasi koju,
sest nad ei leia taskukohast ja sobivat majutust.
Teie annetus sel kvartalil aitab luua
väga vajaliku majutuse neile adventnoortele.
Nii noorele kogudusele on nende uute liikmete
harimine eluliselt oluline investeering tulevikku.
Paul Kotanko, SPA Koguduse esimees Mongoolias,
juhib väikest töötajaskonda, kes näeb kõvasti vaeva,
et tagada piisavalt materjale,
mis aidataksid toita ja kasvatada seda noort kogudust.
Ta ütleb, et tal on koguduse jaoks üks unistus.
Meie noored mongoolia kristlased arendavad tõelise piibelliku kristluse,
mis on mongolitele omane ja samas siiski kristlus.
Nad arenevad koos jüngriteks,
keda Jeesus Mongoolias tahab rohkem kui lääne omi.
Mitte austraalia, mitte korea, vaid mongoolia kristlus,
mis on truu Piiblile – see on minu peamine unistus.
On ilmselge tõdeda, et SPA kogudus
Põhja-Aasia-Vaikse Ookeani Divisjonis
seisab silmitsi paljude väljakutsetega.
Suured linnad, tohutud maa-alad ja noor kogudus.
Ja siiski on seal pulss, mis tuksub ühes rütmis
sõnumiga igavesest evangeeliumist.
Palun ühine meiega palvetes Püha Vaimu väe,
rohkemate materjalide ja loominguliste uute meetodite pärast,
et jõuda inimesteni neil aladel.
Sellel kvartalil on teil võimalus
aidata levitada head uudist Jeesuse armastusest.
Mööda õhku, läbi isikliku kontakti ja misjonitöö
ning võimestades noori inimesi, avaldab SPA kogudus mõju.
Täname teid palvete ja toetuse eest
13. hingamispäeva ohvriannetusele
Põhja-Aasia-Vaikse Ookeani Divisjoni.